CELEX: 32006L0081
Language: hr
Date: 2006-10-23 00:00:00
Title: Direktiva Komisije 2006/81/EZ od 23. listopada 2006. o prilagodbi Direktive 95/17/EZ s obzirom na izostavljanje jednog ili više sastojaka s popisa koji se koristi za označivanje kozmetičkih proizvoda i Direktive 2005/78/EZ o mjerama koje treba poduzeti protiv emisije plinovitih i krutih onečišćujućih tvari iz motora za primjenu u vozilima zbog pristupanja Bugarske i Rumunjske

13/Sv. 017
            
            
               HR
            
            
               Službeni list Europske unije
            
            
               23
            
         32006L0081
   
               L 362/92
            
            
               SLUŽBENI LIST EUROPSKE UNIJE
            
            
               23.10.2006.
            
         
      DIREKTIVA KOMISIJE 2006/81/EZ
   od 23. listopada 2006.
   o prilagodbi Direktive 95/17/EZ s obzirom na izostavljanje jednog ili više sastojaka s popisa koji se koristi za označivanje kozmetičkih proizvoda i Direktive 2005/78/EZ o mjerama koje treba poduzeti protiv emisije plinovitih i krutih onečišćujućih tvari iz motora za primjenu u vozilima zbog pristupanja Bugarske i Rumunjske
   KOMISIJA EUROPSKIH ZAJEDNICA,
   uzimajući u obzir Ugovor o pristupanju Bugarske i Rumunjske, a posebno njegov članak 4. stavak 3.,
   uzimajući u obzir Akt o pristupanju Bugarske i Rumunjske, a posebno njegov članak 56.,
   budući da:
   
               (1)
            
            
               U skladu s člankom 56. Akta o pristupanju, ako akti koji ostaju na snazi nakon 1. siječnja 2007. godine zahtijevaju prilagodbu zbog pristupanja, a potrebne prilagodbe nisu provedene Aktom o pristupanju ili njegovim prilozima, Komisija mora donijeti potrebne prilagodbe u svim slučajevima kada je ona donijela prvobitni akt.
            
         
               (2)
            
            
               Završni akt konferencije koja je sastavila Ugovor o pristupanju naveo je da su Visoke ugovorne stranke postigle politički sporazum o nizu prilagodbi, radi pristupanja, akata donesenih od strane institucija te su Vijeće i Komisija pozvani da donesu te prilagodbe prije pristupanja, koje su prema potrebi dopunjene i ažurirane, kako bi se uzeo u obzir razvoj zakonodavstva Unije.
            
         
               (3)
            
            
               Stoga treba Direktivu Komisije 95/17/EZ od 19. lipnja 1995. o utvrđivanju detaljnih pravila za primjenu Direktive Vijeća 76/768/EEZ s obzirom na izostavljanje jednog ili više sastojaka s popisa koji se koristi za označivanje kozmetičkih proizvoda (1) i Direktivu Komisije 2005/78/EZ od 14. studenoga 2005. o provedbi Direktive 2005/55/EZ Europskog parlamenta i Vijeća o usklađivanju zakonodavstava država članica u odnosu na mjere koje treba poduzeti protiv emisije plinovitih i krutih onečišćujućih tvari iz motora s kompresijskim paljenjem za primjenu u vozilima i emisije plinovitih onečišćujućih tvari iz motora s vanjskim izvorom paljenja koji kao gorivo koriste prirodni plin ili ukapljeni naftni plin za primjenu u vozilima i o izmjeni njezinih priloga I., II., III., IV. i VI. (2) na odgovarajući način izmijeniti,
            
         DONIJELA JE OVU DIREKTIVU:
   Članak 1.
   Direktive 95/17/EZ i 2005/78/EZ izmjenjuju se kako je utvrđeno u Prilogu.
   Članak 2.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do datuma pristupanja Bugarske i Rumunjske Europskoj uniji. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
   One primjenjuju te odredbe od datuma pristupanja Bugarske i Rumunjske Europskoj uniji.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području koje pokriva ova Direktiva.
   Članak 3.
   Ova Direktiva stupa na snagu podložno stupanju na snagu Ugovora o pristupanju Bugarske i Rumunjske i na dan njegova stupanja na snagu.
   Članak 4.
   Ova je Direktiva upućena državama članicama.
   
      Sastavljeno u Bruxellesu 23. listopada 2006.
      
         
            Za Komisiju
         
         Olli REHN
         
         
            Član Komisije
         
      
   
   
      (1)  SL L 140, 23.6.1995., str. 26.
   
      (2)  SL L 313, 29.11.2005., str. 1.
   PRILOG
   
      SLOBODNO KRETANJE ROBA
   
   A.   MOTORNA VOZILA
   32005 L 0078: Direktiva Komisije 2005/78/EZ od 14. studenoga 2005. o provedbi Direktive 2005/55/EZ Europskog parlamenta i Vijeća o usklađivanju zakonodavstava država članica u odnosu na mjere koje treba poduzeti protiv emisije plinovitih i krutih onečišćujućih tvari iz motora s kompresijskim paljenjem za primjenu u vozilima i emisije plinovitih onečišćujućih tvari iz motora s vanjskim izvorom paljenja koji kao gorivo koriste prirodni plin ili ukapljeni naftni plin za primjenu u vozilima i o izmjeni njezinih priloga I., II., III., IV. i VI. (SL L 313, 29.11.2005., str. 1.), kako je zadnje izmijenjena:
   
               —
            
            
               32006 L 0051: Direktiva Komisije 2006/51/EZ od 6.6.2006. (SL L 152, 7.6.2006., str. 11.).
            
         U Prilog V., poglavlju 1. točki 1. dodaje se sljedeće:
   „34 za Bugarsku”, „19 za Rumunjsku”
   B.   KOZMETIČKI PROIZVODI
   31995 L 0017: Direktiva Komisije 95/17/EZ od 19. lipnja 1995. o utvrđivanju detaljnih pravila za primjenu Direktive Vijeća 76/768/EEZ s obzirom na izostavljanje jednog ili više sastojaka s popisa koji se koristi za označivanje kozmetičkih proizvoda (SL L 140, 23.6.1995., str. 26.), kako je zadnje izmijenjena:
   
               —
            
            
               12003 T: Akt koji se odnosi na uvjete pristupanja i usklađivanja s Ugovorima - pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike (SL L 236, 23.9.2003., str. 33.).
            
         U Prilogu se u točki 2., nakon „25 Slovačka” dodaje:
   
                
            
            
               „26 Bugarska
            
         
                
            
            
               27 Rumunjska.”